VALSTYBINĖS MAISTO IR VETERINARIJOS TARNYBOS

DIREKTORIUS

ĮSAKYMAS

DĖL VALSTYBINĖS MAISTO IR VETERINARIJOS TARNYBOS DIREKTORIAUS 2010 M. LIEPOS 12 D. ĮSAKYMO NR. B1-253 „DĖL veterinarijos reikalavimų prekybai gyvūnais augintiniais PATVIRTINIMO“ PAKEITIMO

2024 m. vasario 2 d. Nr. B1-169

Vilnius

Vadovaudamasis Lietuvos Respublikos Vyriausybės 2023 m. liepos 26 d. nutarimu Nr. 599 „Dėl Lietuvos Respublikos Vyriausybės 2010 m. gruodžio 8 d. nutarimo Nr. 1743 „Dėl Valstybinės maisto ir veterinarijos tarnybos administracijos struktūros patvirtinimo“ pakeitimo“:

1. P a k e i č i u Valstybinės maisto ir veterinarijos tarnybos direktoriaus 2010 m. liepos 12 d. įsakymą Nr. B1-253 „Dėl Veterinarijos reikalavimų prekybai gyvūnais augintiniais patvirtinimo“ ir jį išdėstau nauja redakcija (Veterinarijos reikalavimai prekybai gyvūnais augintiniais nauja redakcija nedėstomi):

„VALSTYBINĖS MAISTO IR VETERINARIJOS TARNYBOS

DIREKTORIUS

ĮSAKYMAS

DĖL veterinarijos reikalavimų prekybai gyvūnais augintiniais PATVIRTINIMO

Vadovaudamasis Lietuvos Respublikos gyvūnų gerovės ir apsaugos įstatymo 3 straipsnio 9 dalies 7 punktu ir siekdamas užtikrinti gyvūnų augintinių gerovės ir sveikatingumo reikalavimų įgyvendinimą:

1. T v i r t i n u Veterinarijos reikalavimus prekybai gyvūnais augintiniais (pridedama).

2. Pavedu Veterinarijos reikalavimų prekybai gyvūnais augintiniais laikymosi priežiūrą Valstybinės maisto ir veterinarijos tarnybos Priežiūros departamento apygardų priežiūros skyriams.“

2. P a k e i č i u nurodytuoju įsakymu patvirtintus Veterinarijos reikalavimus prekybai gyvūnais augintiniais:

2.1. pakeičiu 8 punktą ir jį išdėstau taip:

„8. Pareiškėjas, kreipdamasis į VMVT dėl prekiautojo patalpų veterinarinio patvirtinimo, jai Tvarkos apraše nustatyta tvarka turi pateikti:

8.1. prašymą dėl veterinarinio patvirtinimo (Tvarkos aprašo 4 priedas);

8.2. asmens tapatybės kortelės arba asmens paso kopijas (tik tuo atveju, kai kreipiasi fizinis asmuo);

8.3. detalų veiklos proceso aprašymą, kuriame turi būti:

8.3.1. pateikta informacija apie gyvūnų augintinių rūšis, kuriomis numatoma prekiauti,

8.3.2. aprašyta gyvūnų augintinių priėmimo, laikymo, priežiūros, išdavimo ir apskaitos tvarka;

8.4. patalpų, teritorijos, kuriose numatoma vykdyti veiklą, schemą;

8.5. patalpų, teritorijos, kuriose numatoma vykdyti veiklą, teisėtą naudojimą patvirtinančių dokumentų (nuosavybės teisę patvirtinančių dokumentų, nuomos, panaudos sutarčių ir kt.) kopijas.“;

2.2. pakeičiu 50 punktą ir jį išdėstau taip:

„50. Šunys, katės, šeškai ir kiti pasiutligei imlūs gyvūnai turi būti vakcinuojami vadovaujantis teisės aktų reikalavimais. Leidžiama prekiauti vakcinuotais gyvūnais augintiniais, kuriems po atliktos vakcinacijos yra praėjęs vakcinos pakuotės lapelyje ir apraše numatytas laikotarpis imunitetui susidaryti, ir vakcinuotais gyvūnais augintiniais, kuriems po atliktos vakcinacijos nėra praėjęs vakcinos pakuotės lapelyje ir apraše numatytas laikotarpis imunitetui susidaryti, tačiau tokius gyvūnus augintinius įsigyjantys asmenys pardavėjo apie tai turi būti informuoti ir sutikti tokius gyvūnus augintinius įsigyti. Gyvūnai augintiniai turi būti vakcinuojami pagal rekomendacijas, nurodytas vakcinos pakuotės lapelyje ir apraše, nepažeidžiant Lietuvos Respublikos teisės aktų reikalavimų.“;

2.3. pakeičiu 56 punktą ir jį išdėstau taip:

„56. VMVT kontroliuoja prekiautojus, prekiautojų patalpas, siekdama nustatyti, kaip laikomasi Reikalavimų ir kitų gyvūnų gerovę ir sveikatingumą reglamentuojančių teisės aktų reikalavimų.“;

2.4. pakeičiu 58 punktą ir jį išdėstau taip:

„58. VMVT sprendimai, kontroliuojančių pareigūnų veiksmai gali būti skundžiami Lietuvos Respublikos įstatymų nustatyta tvarka.“

3. N u s t a t a u, kad šis įsakymas įsigalioja 2024 m. vasario 15 d.

Direktoriaus pavaduotojas,

pavaduojantis direktorių	Paulius Bušauskas